Държавен вестник, бр. 72, 2014 г., стр. 53

БРОЙ  72	
Д Ъ Р Ж А В Е Н  В Е С Т Н И К 	
СТР.  53  
ДОПЪЛНИТЕЛНА РАЗПОРЕДБА
§ 1. По смисъла на тази методика:
1. „Газопреносна мрежа“ е система от газо­
проводи с високо налягане и съоръженията към 
тях с единен технологичен режим на работа за 
пренос на природен газ до изхода на газоизмер­
вателна станция или газорегулираща станция.
2. „Национа лна газопреносна мрежа“ 
(НГПМ) – газопреносна мрежа с основно пред­
назначение за пренос на природен газ до по­
требители в България, присъединени към нея, 
но така също и до точки на междусистемно 
свързване, която е собственост на преносния 
оператор „Булгартрансгаз“ – ЕАД, и с която се 
осъществява услуга по пренос.
3. „Газопреносна мрежа за транзитен пренос“ 
(ГМТП) – газопреносна мрежа с основно пред­
назначение за транзитен пренос на природен газ 
от българо-румънската граница до границите с 
Турция, Гърция и Македония, която се използва 
и за пренос на газ до присъединени към мрежата 
потребители в България или до точки на между­
системно свързване на територията на България, 
която е собственост на „Булгартрансгаз“ – ЕАД, 
и с която се осъществява услугата по пренос.
4. „Входна точка“ е физическа точка, опреде­
лена от оператора съгласно чл. 5, ал. 1, състояща 
се от един или няколко пункта за приемане на 
природен газ от страна на преносния оператор.
5. „Изходна точка“ е физическа точка, опреде­
лена от оператора съгласно чл. 5, ал. 1, състояща 
се от един или няколко пункта за предаване от 
оператора на пренесени количества природен 
газ за ползвател на мрежата.
6. „Ценова зона“/„зона“ е съвкупност от две 
или повече входни/изходни точки, определени 
от оператора съгласно чл. 5, ал. 1, които са ге­
ографски установени и се третират като една за 
целите на ценообразуването.
7. „Ползвател на мрежата“ е физическо или 
юридическо лице, което има сключен договор 
за пренос по газопреносна мрежа.
8. „Услуги по пренос“ са услуги, свързани с 
предоставяне на права за ползване на капацитет 
на входни точки/зони и изходни точки/зони от 
преносна система и с извършване на пренос на 
природен газ.
9. „Достъп“ е възмездно право да се ползва 
преносна система посредством запазване на 
капацитет в нея на основание сключен договор 
за пренос.
10. „Оператор на преносна мрежа“ („опера­
тор“) е „Булгартрансгаз“ – ЕАД, собственик на 
газопреносните мрежи, с които осъществява 
услугата пренос на природен газ, притежател на 
лицензии за пренос на природен газ по нацио­
налната газопреносна мрежа (НГПМ), за пренос 
на природен газ по газопреносната мрежа за 
транзитен пренос (ГМТП) и за съхранение на 
природен газ.
11. „Капацитет“ е максимално количество 
природен газ, което операторът може да пре­
несе от/до определена входна/изходна точка за 
ползвателя за един газов ден.
12. „Количество природен газ“ е обем природен 
газ, изразен в кубически метри при стандарт­
ни условия (температура 20 °C и налягане 101 
325 Pa) или в енергийни единици. Отчетеното 
количество газ в кубични метри (m3) се преиз­
числява в енергийни единици (kWh за ден или 
kWh за час според изискванията на оператора 
на преносната система) чрез умножение на 
коригирания обем на газ по представителната 
калоричност на газа (висша топлина при изгаря­
не) при стандартни условия. Представителната 
калоричност е отделна стойност или комбинация 
от стойности на висшата топлина при изгаряне, 
приети за най-подходящи в зависимост от вида 
на измервателната система.
13. „Пренос на природен газ“ е транспорти­
рането на природен газ през преносна система, 
собственост на оператора.
14. „Договорен капацитет“ е максималният 
капацитет за пренос, който операторът запазва 
за ползвателя на газопреносна мрежа/преносна 
система за срока на сключените договори за пренос 
на съответната(ите) входна(и) и изходна(и) точка.
15. „Твърд капацитет“ е капацитет за пренос 
на природен газ, непрекъсваемостта на който е 
гарантирана от преносния оператор по силата 
на сключен договор за пренос.
16. „Прекъсваем капацитет“ е капацитет за 
пренос, който може да бъде прекъсван от опе­
ратора в съответствие с условия, залегнали в 
договора за пренос.
17. „Прекъсваем капацитет за реверсивен 
пренос на търговска база (backhaul или вир­
туален капацитет)“ е капацитет за пренос на 
входно-изходна точка в посока, обратна на 
физическия пренос, който се осъществява на 
търговски принцип (няма физически пренос в 
обратната посока).
18. „Регулаторен период“ е период, на базата 
на който се определят разрешените приходи на 
оператора за целите на формиране на цените за 
достъп и пренос на природен газ по съответната 
газопреносна мрежа. Може да включва два или 
повече ценови периода.
19. „Ценови период“ е период от една календар­
на година, през който цената за достъп и пренос 
на природен газ по съответната газопреносна 
мрежа остава непроменена.
20. „Базисна година“ е предходната кален­
дарна година, предхождаща първата година от 
регулаторния период.
21. „Контролируеми разходи“ са оперативни 
разходи, свързани с лицензионната дейност, върху 
които преносният оператор може да упражнява 
контрол.
22. „Директно прехвърляеми разходи“ са 
разходи или приходи, възникващи в процеса на 
извършване на лицензионната дейност, върху 
които операторът не може пряко да влияе.
23. „Преносна система“ за целите на ценооб­
разуването е система, обединяваща националната 
газопреносна мрежа и газопреносната мрежа 
за транзитен пренос, разглеждана като единна 
входно-изходна мрежа.